ΕΤΗΣΙΑ ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σχετικά με τα αποτελέσματα, στο τέλος του 1999, των πολυετών προγραμμάτων προσανατολισμού για τους αλιευτικούς στόλους

Περιεχόμενα

Εισαγωγή

Μέτρηση δυναμικότητας και προσπάθειας

Νηολόγιο

Καθεστώτα εισόδου - εξόδου

Συνολικά αποτελέσματα

Αποτελέσματα ανά κράτος μέλος

Βέλγιο

Γερμανία

Δανία

Ισπανία

Γαλλία

Ελλάδα

Ιρλανδία

Ιταλία

Κάτω Χώρες

Πορτογαλία

Ηνωμένο Βασίλειο

Σουηδία

Φινλανδία

Συμπεράσματα

Εισαγωγή

Για κάθε κράτος μέλος στην Κοινότητα, αντίστοιχο πολυετές πρόγραμμα προσανατολισμού (ΠΠΠ) καθορίζει στόχους για τη μείωση του μεγέθους του αλιευτικού στόλου, προκειμένου να επιτευχθεί η προσαρμογή της αλιευτικής προσπάθειας προς τους διαθέσιμους πόρους. Η τετάρτη γενεά ΠΠΠ, η οποία θεσπίστηκε το Δεκέμβριο του 1997 [1], καθορίζει στόχους για το χρονικό διάστημα 1997-2001.

[1] Αποφάσεις της Επιτροπής αριθ. 98/119/ΕΚ έως 98/131/ΕΚ (ΕΕ L 39 της 12.2.98, σ. 1-84).

Το άρθρο 5 του κανονισμού (ΕΚ) αριθ. 2792/99 του Συμβουλίου [2], σχετικά με το νέο Χρηματοδοτικό Μέσο Προσανατολισμού για την Αλιεία, ζητεί από τα κράτη μέλη να υποβάλλουν στην Επιτροπή, πριν από την 1η Μαΐου κάθε έτους, έκθεση για την κατάσταση των στόλων τους κατά το τέλος του προηγούμενου έτους όσον αφορά τους στόχους τους στο πλαίσιο του αντίστοιχου ΠΠΠ. Βασιζόμενη στις εκθέσεις αυτές, η Επιτροπή πρέπει εντός τριών μηνών από την 1η Μαΐου να συντάσσει δική της έκθεση απευθυνόμενη προς το Συμβούλιο και το Ευρωπαϊκό Κοινοβούλιο.

[2] ΕΕ L 337 της 30.12.1999, σ. 10.

Η παρούσα έκθεση είναι η εβδόμη της σειράς [3] και η δεύτερη έκθεση που αφορά τα αποτελέσματα της τέταρτης γενεάς προγραμμάτων (ΠΠΠ IV). Στο τέλος του 1998 δεν συντάχθηκε έκθεση για τα αποτελέσματα του ΠΠΠ IV, λόγω καθυστερήσεων η ελλείψεων στις εκθέσεις των κρατών μελών.

[3] Έγγρ. SEC(93) 881 τελικό και SEC(93) 881 τελικό/2. COM (94) 208 τελικό. COM (95) 463 τελικό. COM (96) 305 τελικό. COM(97) 352 τελικό. COM(99) 175 τελικό.

Μέτρηση δυναμικότητας και προσπάθειας

Στο πλαίσιο των ΠΠΠ, η δυναμικότητα ενός σκάφους ορίζεται ως η χωρητικότητά του σε κόρους ολικής χωρητικότητας (ΚΟΧ (GT) - και η ωστική του ισχύς σε kW. Η αλιευτική προσπάθεια ορίζεται ως το γινόμενο της δυναμικότητας επί τον αριθμό ημερών που διανύονται στη θάλασσα. Αυτό σημαίνει ότι υπάρχουν δύο μέτρα προσπάθειας, το ένα σε ΚΟΧ (GT)/ημέρες (GT/ημέρες) και το άλλο σε kW/ημέρες.

Επανακαταμέτρηση χωρητικότητας

Οι στόχοι του ΠΠΠ III (1992 - 1996) όσον αφορά τη χωρητικότητα εκφράζονταν σε κόρους εγγεγραμμένης ολικής χωρητικότητας (ΚΕΟΧ - GRT), αν και σε όλα σχεδόν τα κράτη μέλη ήταν σε χρήση μείγμα τρόπων μέτρησης και ορισμένα πλοία είχαν μετρηθεί σε ΚΕΟΧ, άλλα σε ΚΟΧ (GT) ενώ ορισμένα σε μονάδες χωρητικότητας που έχουν ορισθεί σε εθνικό επίπεδο.

Ο κανονισμός (ΕΚ) αριθ. 3259/94 του Συμβουλίου [4] και η απόφαση αριθ. 95/84/ΕΚ της Επιτροπής [5] εκδόθηκαν με σκοπό την εναρμόνιση των μετρήσεων χωρητικότητας και απαιτούν να μετρώνται όλα τα αλιευτικά σκάφη σε ΚΟΧ (GT) Επίσης τα κείμενα αυτά απλουστεύουν τον ορισμό της ολικής χωρητικότητας για πλοία μήκους μικρότερου των 15 μέτρων και καθορίζουν τύπους για την εκτίμηση της ολικής χωρητικότητας πλοίων μήκους μεταξύ 15 και 24 μέτρων ενόψει πλήρους επανακαταμέτρησης.

[4] ΕΕ L 339, 29.12.1994, σ. 11.

[5] ΕΕ L 67, 25.3.1995, σ. 33.

Όπως έχει συμφωνηθεί με τα κράτη μέλη, η μετατροπή των στόχων χωρητικότητας σε μονάδες ΚΟΧ (GT) πραγματοποιήθηκε κατά το χρόνο έκδοσης του ΠΠΠ IV. Όμως, ορισμένα κράτη μέλη σημείωσαν μικρή πρόοδο στην επανακαταμέτρηση των στόλων τους κατά το χρόνο της έκδοσης, οπότε στις οδηγίες, αν και ονομαστικά χρησιμοποιούνται μονάδες ΚΟΧ (GT), παρέμεινε μείγμα ΚΟΧ (GT), ΚΕΟΧ (GRT) και εθνικών μονάδων.

Η περαιτέρω πρόοδος στην επανακαταμέτρηση χωρητικότητας μετά την έκδοση του ΠΠΠ IV θα έχει επιφέρει μεταβολές των αναλογιών όσον αφορά την καταμέτρηση των στόλων που έχει πραγματοποιηθεί στις διάφορες μονάδες χωρητικότητας. Δεδομένου ότι οι ΚΟΧ (GT) γενικά είναι αριθμητικά περισσότεροι των ΚΕΟΧ (GRT) για δεδομένο σκάφος, θα έχουν επέλθει μεταβολές όσον αφορά τη συγκρισιμότητα της κατάστασης και τους στόχους χωρητικότητας που είχαν τεθεί. Υπό αυστηρή θεώρηση, οι στόχοι χωρητικότητας πρέπει να υπολογίζονται εκ νέου κάθε φορά που επανακαταμετράται κάποιο σκάφος.

Προκειμένου να αναπροσαρμοστούν οι στόχοι χωρητικότητας λαμβανομένων υπόψη των επιπτώσεων της επανακαταμέτρησης, η Επιτροπή ζήτησε από τα κράτη μέλη να περιλάβουν στις εθνικές εκθέσεις τους κατάλογο με τα πλοία που έχουν καταμετρηθεί από 01.01.1997. Η σχετική αναπροσαρμογή έχει πραγματοποιηθεί μόνο για τα κράτη μέλη τα οποία συμμορφώθηκαν εξ ολοκλήρου ή μερικώς προς το αίτημα αυτό. Είναι σκόπιμο να σημειωθεί ότι οι αναπροσαρμοσμένοι στόχοι χωρητικότητας που δίδονται στην παρούσα έκθεση δεν έχουν αποτελέσει το αντικείμενο συμφωνίας με τα κράτη μέλη.

Η περιοδική αναπροσαρμογή των στόχων χωρητικότητας προκειμένου να λαμβάνονται υπόψη προοδευτικές επανακαταμετρήσεις του στόλου θα συνεχισθεί μέχρι την 31η Δεκεμβρίου 2003. Αυτή είναι η καταληκτική ημερομηνία που έχει τεθεί στην απόφαση αριθ. 95/84/ΕΚ της Επιτροπής και μέχρι τότε όλες οι εκτιμήσεις ολικής χωρητικότητας πρέπει να αντικατασταθούν από πραγματικές τιμές. Μέχρι το χρονικό εκείνο σημείο θα εξακολουθεί να υφίσταται κάποιος βαθμός αβεβαιότητας κατά τη σύγκριση της κατάστασης από άποψη στόλων προς τους στόχους χωρητικότητας.

Αθροιστικοί στόχοι αλιευτικής προσπάθειας

´Οσον αφορά τα κράτη μέλη τα οποία για την επίτευξη των στόχων έχουν επιλέξει την αναπροσαρμογή της δραστηριότητας αντί της δυναμικότητας, στην παρούσα έκθεση εμφανίζονται για πρώτη φορά οι αθροιστικοί στόχοι αλιευτικής προσπάθειας. Στις αποφάσεις για ΠΠΠ εμφαίνονται μόνον οι στόχοι προσπάθειας κατά την έναρξη και κατά τη λήξη της περιόδου. Επομένως αξίζει να δοθούν λεπτομερέστερες εξηγήσεις όσον αφορά τον τρόπο κατά τον οποίο έχουν υπολογισθεί οι αθροιστικοί στόχοι.

Λαμβανομένου υπόψη ότι οι αθροιστικοί στόχοι αλιευτικής προσπάθειας θα προκύψουν οι αυτοί είτε μειωθεί η δυναμικότητα είτε μειωθεί η δραστηριότητα κατά την περίοδο του προγράμματος, χαράχθηκε καμπύλη της συνεχούς μείωσης δυναμικότητας κατά την περίοδο 01.01.1996 - 31.12.2001 της αναγκαίας για την επίτευξη καθενός από τους ενδιάμεσους στόχους, εκφραζόμενους μόνον σε δυναμικότητα. Στη συνέχεια, για να προκύψει η αθροιστική αλιευτική προσπάθεια κατά το σύνολο της περιόδου, το εμβαδόν το οριζόμενο από την καμπύλη πολλαπλασιάστηκε επί την κλίμακα του άξονα σε συνάρτηση με τη δραστηριότητα.

Ορισμένα κράτη μέλη έχουν αμφισβητήσει τη μεθοδολογία αυτή. Προκειμένου να προκύψει κάποια από κοινού συμφωνημένη μέθοδος υπολογισμού των αθροιστικών στόχων προσπάθειας, θα συνεχιστούν οι συζητήσεις με τα κράτη μέλη.

Νηολόγιο

Τα πολυετή προγράμματα προσανατολισμού παρακολουθούνται με χρησιμοποίηση των δηλώσεων στο αλιευτικό νηολόγιο της Κοινότητας [6]. Το νηολόγιο περιέχει πληροφορίες για τα φυσικά χαρακτηριστικά του συνόλου των 100 000 περίπου εμπορικών θαλάσσιων αλιευτικών σκαφών των ευρωπαϊκών στόλων συνοδευόμενες από πληροφορίες για το τμήμα του ΠΠΠ στο οποίο ανήκει το κάθε σκάφος καθώς και τα εγκατεστημένα σε αυτό αλιευτικά εργαλεία. Με τον τρόπο αυτό επιδιώκεται η εξασφάλιση των δεδομένων αναφοράς για τον στόλο με σκοπό την εξυπηρέτηση όλων των παραμέτρων της Κοινής Αλιευτικής Πολιτικής.

[6] Άρθρα 4 και 5 του κανονισμού (ΕΚ) αριθ. 109/94 της Επιτροπής (ΕΕ L 19 της 22.1.94).

Σε προγενέστερες εκθέσεις όσον αφορά τα αποτελέσματα του ΠΠΠ, σημειώνονταν σημαντικές ασυμφωνίες μεταξύ των πληροφοριών των περιεχόμενων στο νηολόγιο και εκείνων που παρείχαν τα κράτη μέλη στις ετήσιες εθνικές εκθέσεις τους. Ένας από τους λόγους για τις ασυμφωνίες αυτές ήταν ότι οι δηλώσεις από τα κράτη μέλη εξετάζονταν για τυχόν λάθη πριν γίνουν δεκτές στη βάση δεδομένων. Απορριφθείσες δηλώσεις ή δηλώσεις που ήγειραν υποψίες επιστρέφονταν στο κράτος μέλος για διόρθωση ή έλεγχο. Σκοπός της ενέργειας αυτής ήταν να διασφαλισθεί η αξιοπιστία του νηολογίου αλλά στην πράξη συχνά είχε ως αποτέλεσμα αποκλίσεις μεταξύ των δεδομένων των εθνικών νηολογίων και εκείνων του κοινοτικού.

Οι διαδικασίες αυτές έχουν ήδη τροποποιηθεί. Τα κράτη μέλη δεν χρειάζεται πλέον να διαβιβάζουν τις δηλώσεις τους στη ΓΔ Αλιείας για επεξεργασίας διότι τώρα διαθέτουν άμεση πρόσβαση στα δεδομένα τους στο κοινοτικό νηολόγιο μέσω του Διαδικτύου, χρησιμοποιώντας την εφαρμογή FRONT (Νηολόγιο στο Δίκτυο). Αυτό σημαίνει ότι οι εθνικές αρχές έχουν τη δυνατότητα να επιφέρουν απευθείας διορθώσεις στα δεδομένα του κοινοτικού νηολογίου, εφόσον διαπιστούται αποκλίσεις σε σχέση με τα δεδομένα της εθνικής βάσης.

Με τα μέτρα αυτά θα καταστεί δυνατή η μεταβολή της προσέγγισης εκ μέρους της Επιτροπής. Τυχόν μεταβολές στο εθνικό νηολόγιο θα αντικατοπτρίζονται αυτομάτως με μεταβολές στο κοινοτικό νηολόγιο, προκειμένου να διασφαλίζεται ότι και τα δύο νηολόγια περιέχουν πάντοτε τις ίδιες πληροφορίες. Σε περίπτωση που οι εν λόγω μεταβολές εισαγάγουν στη βάση δεδομένων τιμές που εγείρουν υπόνοιες, οι τιμές αυτές θα επανεξεταστούν αλλά η ίδια η δήλωση δεν θα απορριφθεί.

Άλλο σημαντικό βήμα βελτίωσης της αξιοπιστίας του νηολογίου αναλαμβάνεται σε νομοθετικό επίπεδο. Το άρθρο 10 του κανονισμού αριθ. 2792/99 του Συμβουλίου ορίζει ότι η οικονομική ενίσχυση για ανανέωση στόλου είναι δυνατόν να αναστέλλεται σε περίπτωση που το κράτος μέλος δεν παρέχει για το στόλο πληροφορίες σύμφωνα με τους κοινοτικούς κανόνες. Αυτό αναμένεται ότι θα έχει ως αποτέλεσμα σημαντική βελτίωση στην κανονικότητα του ρυθμού με την οποία τα κράτη μέλη ανακοινώνουν μεταβολές των στόλων τους και, κατά συνέπεια, στην ακρίβεια του νηολογίου.

Καθεστώτα εισόδου - εξόδου

Το άρθρο 6 του κανονισμού αριθ. 2792/1999 του Συμβουλίου ζητεί από τα κράτη μέλη να κοινοποιούν στην Επιτροπή μόνιμες ρυθμίσεις για την παρακολούθηση της ανανέωσης και του εκσυγχρονισμού του στόλου. Εφόσον οι στόχοι ΠΠΠ ήδη τηρούνται, οι ρυθμίσεις αυτές πρέπει να καταδεικνύουν ότι η διαχείριση των εισόδων και εξόδων γίνεται κατά τρόπο τέτοιο ώστε να μη σημειωθούν υπερβάσεις στο μέλλον. Σε περιπτώσεις κατά τις οποίες οι ετήσιοι στόχοι δεν έχουν ακόμη εκπληρωθεί, οι είσοδοι και έξοδοι πρέπει να διαμορφώνονται έτσι ώστε η δυναμικότητα να μειώνεται σταδιακά προκειμένου να επιτευχθούν οι εν λόγω στόχοι.

Οι υπηρεσίες της Επιτροπής εξετάζουν τα καθεστώτα εισόδου και εξόδου τα οποία έχουν μέχρι τώρα υποβληθεί. Πρέπει να σημειωθεί ότι εφόσον τα εν λόγω καθεστώτα δεν έχουν υποβληθεί ή κρίνονται ανεπαρκή με βάση τις διατάξεις του άρθρου 10 του κανονισμού αριθ. 2792/1999, η δημόσια ενίσχυση για την ανανέωση και τον εκσυγχρονισμό στόλων είναι δυνατόν να ανασταλεί.

Συνολικά αποτελέσματα

Τα δεδομένα των πινάκων που ακολουθούν έχουν κατά κανόνα ληφθεί από το αλιευτικό νηολόγιο της Κοινότητας. Σε ορισμένες περιπτώσεις τα δεδομένα έχουν αναθεωρηθεί προκειμένου να διορθωθούν ορισμένα σφάλματα τα οποία εντοπίστηκαν στο αλιευτικό νηολόγιο. Οι περιπτώσεις αυτές περιγράφονται στο τμήμα που διαλαμβάνει τα αποτελέσματα ανά κράτος μέλος.

Σε καθένα από τους πίνακες εμφαίνεται η μεταβολή από άποψη χωρητικότητας και ισχύος κατά το διάστημα 1 Ιανουαρίου 1997 - 1 Ιανουαρίου 2000. Εντούτοις, πρέπει να σημειωθεί ότι στην περίπτωση της χωρητικότητας τα αριθμητικά δεδομένα αυτά είναι δυνατόν να υποεκτιμούν την πραγματική ποσοστιαία μεταβολή λόγω της προοδευτικής επανακαταμέτρησης πλοίων σε μονάδες ΚΟΧ (GT)κατά το εν λόγω χρονικό διάστημα.

α) Συμμόρφωση προς τους στόχους δυναμικότητας

Στους πίνακες του τμήματος αυτού συγκρίνονται η δυναμικότητα του στόλου και οι στόχοι δυναμικότητας που τίθενται στο ΠΠΠ. Η συμμόρφωση προς τους στόχους προσπάθειας που καθορίζονται για κάποια τμήματα στόλων ορισμένων κρατών μελών αποτελεί αντικείμενο του σημείου β).

Στους πίνακες που ακολουθούν δίδεται αθροιστικά η εξέλιξη του συνόλου του κοινοτικού στόλου από την έναρξη του ΠΠΠ IV. Από 1ης Ιανουαρίου 1997, ο στόλος έχει μειωθεί κατά 4% περίπου από άποψη χωρητικότητας και 5.6% από άποψη ισχύος. Ήδη ο κοινοτικός στόλος βρίσκεται κάτω από τους στόχους δυναμικότητας που έχουν τεθεί για την 31η Δεκεμβρίου 2001.

Συνολικός κοινοτικός στόλος

>ΘΕΣΗ ΠIΝΑΚΑ>

Στο ΠΠΠ IV ειδική μεταχείριση επιφυλάσσεται για το μικρής κλίμακας παράκτιας αλιείας τμήμα του αλιευτικού στόλου που περιλαμβάνει σκάφη συνολικού μήκους κάτω των 12 μέτρων και που αλιεύουν με παθητικά εργαλεία. Για τα σκάφη αυτά δεν απαιτούνται μειώσεις δυναμικότητας. Η εξέλιξη του μικρής κλίμακας παράκτιας αλιείας τμήματος στόλου καθενός από τα κράτη μέλη και για την Κοινότητα ως σύνολο εμφαίνεται στον πίνακα που ακολουθεί.

Μικρής κλίμακας παράκτια τμήματα στόλου

>ΘΕΣΗ ΠIΝΑΚΑ>

Σημείωση: Το Βέλγιο και η Ιρλανδία δεν καθορίζουν μικρής κλίμακας παράκτια τμήματα στόλων τους. Για τις Κάτω Χώρες δεν έχουν ακόμη καταταχθεί σκάφη στο τμήμα αυτό.

Οι έντονοι χαρακτήρες σημαίνουν ότι οι στόχοι έχουν υπερκαλυφθεί.

Η εξέλιξη της δυναμικότητας ανά κράτος μέλος για τα υπόλοιπα τμήματα στόλου εμφαίνεται στον πίνακα που ακολουθεί. Οι σκιασμένες σειρές αντιστοιχούν στα κράτη μέλη που έχουν επιλέξει να πραγματοποιήσουν τους στόχους για ένα ή περισσότερα τμήματα του στόλου τους με την αναπροσαρμογή ταυτόχρονα της δραστηριότητας και της δυναμικότητας (βλέπε σημείο β).

Άλλα τμήματα στόλου εκτός από μικρής κλίμακας παράκτια

>ΘΕΣΗ ΠIΝΑΚΑ>

Οι έντονοι χαρακτήρες σημαίνουν ότι οι στόχοι έχουν υπερκαλυφθεί.

Συνοπτική παρουσίαση συμμόρφωσης προς τους στόχους δυναμικότητας ανά τμήμα στόλου

>ΘΕΣΗ ΠIΝΑΚΑ>

β) Συμμόρφωση προς τους στόχους για την προσπάθεια

Έξι κράτη μέλη επέλεξαν να πραγματοποιήσουν τους στόχους τους ΠΠΠ IV διαχειριζόμενα τόσο τη δραστηριότητα όσο και τη δυναμικότητα σε ένα ή περισσότερα τμήματα των στόλων τους. Προκειμένου να το επιτύχουν αυτό, υποχρεώθηκαν να καθορίσουν ένα ή περισσότερους τύπους αλιείας σε καθένα από τα υπόψη τμήματα στόλου. Στη συνέχεια, για καθένα από τους εν λόγω τύπους αλιείας καθορίστηκαν στόχοι από άποψη αλιευτικής προσπάθειας. Το σύνολο της αλιευτικής προσπάθειας που καταβάλλεται από πλοία του εν λόγω τμήματος πρέπει να καταλογίζεται κατά τον τρόπο αυτό. δεν μπορεί να υπάρξει αλιευτική προσπάθεια σε τμήμα το οποίο δεν υπάγεται σε κανέναν από τους τύπους αλιείας οι οποίοι έχουν καθοριστεί.

Κατά τρόπο διαφορετικό σε σχέση με τη δυναμικότητα, η αλιευτική προσπάθεια δεν είναι δυνατόν να μετρηθεί για κάποιο συγκεκριμένο σημείο από άποψη χρόνου. Κατόπιν τούτου οι στόχοι για την προσπάθεια είναι αθροιστικοί για το σύνολο του διαστήματος που καλύπτει το πρόγραμμα. Στους πίνακες που ακολουθούν εμφαίνεται η προσπάθεια που καταβλήθηκε σε καθένα από τους τύπους αλιείας από 1η Ιανουαρίου 1997 μέχρι 31η Δεκεμβρίου 1999, σε σύγκριση προς τους στόχους της αθροιστικής προσπάθειας για το τέλος του 1999. Οι δύο τελευταίες στήλες του πίνακα δείχνουν το βαθμό στον οποίο οι στόχοι έχουν επιτευχθεί. Με έντονα στοιχεία εμφαίνονται οι περιπτώσεις στις οποίες έχει σημειωθεί υπέρβαση των στόχων.

Μονάδες σε '000 GT ημέρες και 000 kW ημέρες

>ΘΕΣΗ ΠIΝΑΚΑ>

Οι έντονοι χαρακτήρες σημαίνουν ότι οι στόχοι έχουν υπερκαλυφθεί.

Αποτελέσματα ανά κράτος μέλος

Οι πίνακες και τα διαγράμματα που ακολουθούν συγκεφαλαιώνουν τα αποτελέσματα του ΠΠΠ IV κατά το τέλος του 1999 για καθένα από τα κράτη μέλη.

Το ΠΠΠ IV αποτελεί μέσο συνθετότερο σε σχέση με το ΠΠΠ ΙΙΙ, σε σημαντικό βαθμό λόγω χρησιμοποίησης στόχων αθροιστικής προσπάθειας σε ορισμένα τμήματα στόλου. Υφίσταται πλέον σημαντικός όγκος πληροφοριών που είναι δυνατόν να παρουσιαστούν για την απόδοση των αποτελεσμάτων σε καθένα από τα κράτη μέλη.

Για το λόγο αυτό, τα αποτελέσματα παρουσιάζονται αναλλοίωτα όπως έχουν υποβληθεί, με ελάχιστες ή καθόλου ενδείξεις όσον αφορά την αξιοπιστία τους. Ορισμένες εξαιρέσεις υφίστανται σε περιπτώσεις κατά τις οποίες θεωρήθηκε ιδιαίτερα αναγκαίος κάποιος σχολιασμός αλλά ο αναγνώστης της έκθεσης αφήνεται να αποδώσει ευρέως την ερμηνεία του στα αριθμητικά δεδομένα.

Τα ακόλουθα παρέχονται ως επεξήγηση για τους πίνακες και τα διαγράμματα που δίδονται:

Ο πίνακας υπό α) "Στόχοι δυναμικότητας", παρουσιάζει τους ενδιάμεσους στόχους δυναμικότητας για το τέλος του 1999 και τους τελικούς στόχους δυναμικότητας για το τέλος του 2001. Δεν παρουσιάζει τους στόχους προσπάθειας για τα τμήματα στόλου όπου οι προς επίτευξη στόχοι αποτελούν μείγμα μειώσεων δυναμικότητας και δραστηριότητας. Στον πίνακα αυτό οι στήλες με επικεφαλίδα "αναθ. GT" δίδουν τους αναθεωρημένους στόχους ολικής χωρητικότητας μετά την αναπροσαρμογή στο πλαίσιο της επανακαταμέτρησης.

Ο πίνακας υπό β), "Κατάσταση του στόλου", παρουσιάζει την κατάσταση στο τέλος καθενός από τα έτη 1997,1998 και 1999 όπως προκύπτει από το νηολόγιο (σειρά με την ένδειξη FR) και όπως δίδονται στις εθνικές εκθέσεις που έχουν υποβληθεί από τα κράτη μέλη (σειρά με την ένδειξη "MS" και με πλάγια γραφή). Καταρχήν οι δύο σειρές θα έπρεπε να περιέχουν τις ίδιες πληροφορίες, δεδομένου ότι τα εθνικά και το κοινοτικό νηολόγιο θα έπρεπε να είναι πανομοιότυπα. Στον πίνακα αυτό, η σειρά με την ένδειξη "Άγν." ("Άγνωστο") εμφανίζει τη δυναμικότητα πλοίων που δεν ανήκουν σε τμήμα στόλου ΠΠΠ IV στο νηολόγιο.

Ο πίνακας υπό γ), "Αλιευτική προσπάθεια", εμφανίζει την αλιευτική προσπάθεια ανά τμήμα στόλου. Οι πληροφορίες που δίδονται στον πίνακα αυτό συνίστανται στις πληροφορίες που έχουν δοθεί από τα κράτη μέλη στις εθνικές εκθέσεις τους. Σε περίπτωση που τμήματα στόλου προσδιορίζονται με τύπους αλιείας (οι σκιασμένες σειρές με την ένδειξη F1, F2 κλπ.), οι στόχοι για το εν λόγω τμήμα εκφράζονται ως αλιευτική προσπάθεια στην απόφαση ΠΠΠ IV, οπότε οι περιορισμοί δραστηριότητας συμβάλλουν στην επίτευξη των στόχων.

Τελικά, υπό δ), "Αθροιστική αλιευτική προσπάθεια", ο πίνακας εμφαίνει τους αθροιστικούς ενδιάμεσους στόχους της αλιευτικής προσπάθειας για καθένα από τα τμήματα στόλου και τύπους αλιείας όπου έχουν εκφρασθεί οι στόχοι από άποψη αλιευτικής προσπάθειας. Τα διαγράμματα που ακολουθούν τον πίνακα αυτό, συγκρίνουν την αθροιστική αλιευτική προσπάθεια που δηλώνεται από τα κράτη μέλη (ασκίαστες στήλες) προς τους αθροιστικούς ενδιάμεσους στόχους της προσπάθειας κατά ΠΠΠ IV (σκιασμένες στήλες).

Βέλγιο

Στις συζητήσεις για την επεξεργασία του ΠΠΠ IV, το Βέλγιο παρουσίασε οικονομικής φύσεως επιχειρήματα για τη διατήρηση των στόχων του στόλου του στο επίπεδο που καθορίζεται στο μεταβατικό πολυετές πρόγραμμα προσανατολισμού του 1992. Το Συμβούλιο δέχθηκε ότι οι στόχοι αυτοί αντιπροσωπεύουν την ελάχιστη βιώσιμη δραστηριότητα για το βελγικό στόλο. Έτσι, οι στόχοι του ΠΠΠ IV προορίζονται να σταθεροποιήσουν τη δυναμικότητα στο επίπεδο αυτό.

α) Στόχοι δυναμικότητας

Δεδομένου ότι δεν διαβιβάστηκαν πληροφορίες για πλοία που έχουν επανακαταμετρηθεί σε ΚΟΧ (GT) από την έναρξη του ΠΠΠ IV, οι στόχοι χωρητικότητας παραμένουν αμετάβλητοι.

>ΘΕΣΗ ΠIΝΑΚΑ>

β) Κατάσταση του στόλου

>ΘΕΣΗ ΠIΝΑΚΑ>

γ) Αλιευτική προσπάθεια

Δεν διαβιβάστηκαν δεδομένα όσον αφορά την αλιευτική προσπάθεια.

Γερμανία

Μετά τη θέσπιση της απόφασης για το ΠΠΠ IV όσον αφορά τη Γερμανία, διαπιστώθηκε ότι ορισμένα δεδομένα ημερολογίων πλοίων δεν είχαν περιληφθεί στα αρχικά αριθμητικά δεδομένα βασικής δραστηριότητας για το τμήμα στόλου μηχανοτράτων που περιλαμβάνει μόνο 7 πλοία. Κατόπιν τούτου η απόφαση τροποποιήθηκε με την απόφαση αριθ. 1999/447/ΕΚ [7], της 14ης Ιουνίου 1999, προς σχετική διόρθωση. Η τροποποίηση δεν επηρέασε τους στόχους δυναμικότητας.

[7] ΕΕ L 175, 10.07.1999, σ. 66.

α) Στόχοι δυναμικότητας

Δεδομένου ότι δεν διαβιβάστηκαν πληροφορίες για πλοία που έχουν επανακαταμετρηθεί σε ΚΟΧ (GT) από την έναρξη του ΠΠΠ IV, οι στόχοι χωρητικότητας παραμένουν αμετάβλητοι.

>ΘΕΣΗ ΠIΝΑΚΑ>

β) Κατάσταση του στόλου

>ΘΕΣΗ ΠIΝΑΚΑ>

Σημείωση: Η ισχύς του τμήματος 4C6 την 1η Ιανουαρίου 2000 πρέπει να θεωρηθεί ότι είναι 11 749 kW, όπως αναφέρεται από τις γερμανικές αρχές.

Οι έντονοι χαρακτήρες σημαίνουν ότι οι στόχοι έχουν υπερκαλυφθεί.

γ) Αλιευτική προσπάθεια

Η Γερμανία σκοπεύει να ελέγξει την αλιευτική προσπάθεια σε δύο τμήματα του στόλου, τις τράτες με προώστες χειρισμού των διχτυών που αλιεύουν στη Βόρεια Θάλασσα (4C4) και τις πελαγικές μηχανότρατες (4C6). Η Γερμανία έχει εισαγάγει καθεστώτα για τη διαχείριση της αλιευτικής προσπάθειας στα δύο αυτά τμήματα, με την παραχώρηση ημερών στη θάλασσα για συγκεκριμένα πλοία στην περίπτωση των μηχανοτρατών και με περιορισμό της συνολικής προσπάθειας για τις πελαγικές μηχανότρατες. Εντούτοις, οι υπηρεσίες της Επιτροπής έχουν διατυπώσει ερωτηματικά σχετικά με ορισμένες λεπτομέρειες που αφορούν τον υπολογισμό του πλήθους ημερών που διανύονται στη θάλασσα, ιδίως όσον αφορά τον εμφανή αποκλεισμό του χρόνου που αφορά αλιευτικά είδη που δεν περιλαμβάνονται στο Παράρτημα Ι της απόφασης αριθ. 97/413/ΕΚ του Συμβουλίου.

>ΘΕΣΗ ΠIΝΑΚΑ>

δ) Αθροιστικοί στόχοι αλιευτικής προσπάθειας

μονάδες σε '000 GT ημέρες και '000 kW ημέρες

>ΘΕΣΗ ΠIΝΑΚΑ>

4C4 Τράτες με προώστες χειρισμού των διχτυών

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

4C6 Πελαγικές μηχανότρατες

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

Δανία

α) Στόχοι δυναμικότητας

Δεδομένου ότι δεν διαβιβάστηκαν πληροφορίες για πλοία που έχουν επανακαταμετρηθεί σε ΚΟΧ (GT) από την έναρξη του ΠΠΠ IV, οι στόχοι χωρητικότητας παραμένουν αμετάβλητοι.

>ΘΕΣΗ ΠIΝΑΚΑ>

β) Κατάσταση του στόλου

Η Δανία δήλωσε ότι η διαφορά μεταξύ των στοιχείων σε ΚΟΧ (GT) που περιέχονται στην έκθεσή της και των στοιχείων που έχουν ληφθεί από το νηολόγιο οφείλονται σε εκτιμήσεις ολικών χωρητικοτήτων σε ΚΕΟΧ που χρησιμοποιήθηκαν στην έκθεση σε περιπτώσεις κατά τις οποίες στο νηολόγιο είναι διαθέσιμα μόνο αριθμητικά δεδομένα ΚΟΧ (GT). Με βάση την κοινοτική νομοθεσία, οι εκτιμήσεις σε ΚΟΧ (GT) θα έπρεπε να είχαν αναφερθεί στο νηολόγιο. Τα αριθμητικά δεδομένα που διαβιβάζονται από τη Δανία πρέπει να θεωρηθούν ως τα πλέον αξιόπιστα.

Για την περίοδο 01.01.1998 - 01.01.1999, οι διαφορές από άποψη ισχύος μεταξύ των αριθμητικών δεδομένων που διαβίβασε η Δανία και εκείνων του νηολογίου μπορεί σε μεγάλο βαθμό να αποδοθούν στη δήλωση της μέγιστης ισχύος στην έκθεση και τιμής κάτω της ονομαστικής στο νηολόγιο. Δεδομένου ότι η προσαρμοσμένη κάτω της ονομαστικής ισχύς μηχανής αποτελεί ακριβή παρουσίαση της ισχύος που πραγματικά αναπτύσσεται, οι πληροφορίες του νηολογίου πρέπει να θεωρηθούν ως πλέον αξιόπιστες. Για την 01.01.2000 η Δανία διαβίβασε τιμές ισχύος μηχανών κάτω της ονομαστικής.

>ΘΕΣΗ ΠIΝΑΚΑ>

γ) Αλιευτική προσπάθεια

Διαβιβάστηκαν δεδομένα όσον αφορά την αλιευτική προσπάθεια συγκεντρωτικά και όχι με κατανομή ανά τμήμα στόλου.

Ισπανία

α) Στόχοι δυναμικότητας

Δεδομένου ότι δεν έχουν διαβιβασθεί πληροφορίες όσον αφορά τα πλοία που έχουν επανακαταμετρηθεί σε ΚΟΧ (GT) μετά την έναρξη του ΠΠΠ IV, οι στόχοι όσον αφορά την ολική χωρητικότητα παραμένουν αμετάβλητοι.

>ΘΕΣΗ ΠIΝΑΚΑ>

β) Κατάσταση του στόλου

>ΘΕΣΗ ΠIΝΑΚΑ>

γ) Αλιευτική προσπάθεια

>ΘΕΣΗ ΠIΝΑΚΑ>

Γαλλία

Η απόφαση για το ΠΠΠ IV έχει τροποποιηθεί με την απόφαση αριθ. 1999/442/ΕΚ [8], της 7ης Ιουνίου 1999, προκειμένου να τεθούν οι στόχοι για τα τμήματα στόλου που αλιεύουν στα Υπερπόντια Διαμερίσματα της Γαλλίας, όπως προβλέπεται στη σημείωση του πίνακα στόχων της προγενέστερης απόφασης.

[8] ΕΕ L 172, 08.07.1999. σ. 45.

α) Στόχοι δυναμικότητας

Η Γαλλία διαβίβασε κατάλογο όλων των σκαφών που αλιεύουν στην μητροπολιτική χώρα και τα οποία έχουν επανακαταμετρηθεί μετά την έναρξη του ΠΠΠ IV. Από αυτά, μόνο τα πλοία τα οποία ήσαν ενεργά την 1.1.1997 έχουν χρησιμοποιηθεί για τον υπολογισμό, για κάθε τμήμα στόλου, της μεταβολής στην κατάσταση της 1.1.1997, που αποδίδεται σαφώς στη μεταβολή μονάδων από ΚΕΟΧ σε ΚΟΧ (GT). Οι στόχοι για την 31.12.1996 έχουν αναπροσαρμοσθεί κατά το αυτό ποσοστό και οι στόχοι για την 31.12.2001 έχουν επανυπολογισθεί ανάλογα.

>ΘΕΣΗ ΠIΝΑΚΑ>

Σημείωση: Για τα Υπερπόντια Διαμερίσματα προβλέπεται αύξηση της δυναμικότητας. Κατόπιν τούτου, οι ενδιάμεσοι στόχοι ισοδυναμούν προς τους τελικούς στόχους.

Οι έντονοι χαρακτήρες σημαίνουν ότι οι στόχοι έχουν υπερκαλυφθεί.

β) Κατάσταση του στόλου

>ΘΕΣΗ ΠIΝΑΚΑ>

Οι έντονοι χαρακτήρες σημαίνουν ότι οι στόχοι έχουν υπερκαλυφθεί.

γ) Αλιευτική προσπάθεια

Η Γαλλία έχει επιλέξει να ελέγχει την αλιευτική προσπάθεια σε τέσσερα τμήματα του στόλου αλλά οι υπηρεσίες της Επιτροπής έχουν εγείρει κάποιες επιφυλάξεις όσον αφορά την αποτελεσματικότητα ορισμένων διατάξεων των καθεστώτων διαχείρισης της αλιευτικής προσπάθειας τα οποία έχουν εισαχθεί και ιδίως της απαγόρευσης της αλιείας κατά το σαββατοκύριακο για το τμήμα 4F8.

>ΘΕΣΗ ΠIΝΑΚΑ>

δ) Αθροιστικοί στόχοι αλιευτικής προσπάθειας

Μονάδες σε 000 GT ημέρες και 000 kW ημέρες

>ΘΕΣΗ ΠIΝΑΚΑ>

4F3 Μηχανότρατες > 30 μέτρων

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

4F6 Πελαγικές μηχανότρατες > 50 μέτρων

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

4F8 Μεσογειακές μηχανότρατες

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

4F9 Μεσογειακά γρι-γρι: Τύπος αλιείας F1 : Τόνος

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

4F9 Μεσογειακά γρι-γρι: Τύπος αλιείας F2 : Μικρά πελαγικά

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

Ελλάδα

α) Στόχοι δυναμικότητας

Δεδομένου ότι δεν έχουν διαβιβασθεί πληροφορίες όσον αφορά τα πλοία που έχουν επανακαταμετρηθεί σε ΚΟΧ (GT) μετά την έναρξη του ΠΠΠ IV, οι στόχοι όσον αφορά την ολική χωρητικότητα παραμένουν αμετάβλητοι.

>ΘΕΣΗ ΠIΝΑΚΑ>

β) Κατάσταση του στόλου

Οι τιμές χωρητικότητας που έχουν ανακοινωθεί από την Ελλάδα διαχωρίζουν τα σύνολα σκαφών για τα οποία τα αποτελέσματα μέτρησης είναι διαθέσιμα σε ΚΕΟΧ και εκείνα για τα οποία είναι διαθέσιμα σε GT. Δεν έχει δοθεί σύνολο στον οποίο χρησιμοποιείται ο ΚΟΧ (GT) αν ήταν διαθέσιμος, και ΚΟΕΧ αν δεν ήταν. Κατόπιν τούτου, τα αριθμητικά στοιχεία για τη χωρητικότητα από την Ελλάδα έχουν παραληφθεί από τον πίνακα που ακολουθεί.

>ΘΕΣΗ ΠIΝΑΚΑ>

γ) Αλιευτική προσπάθεια

>ΘΕΣΗ ΠIΝΑΚΑ>

Ιρλανδία

α) Στόχοι δυναμικότητας

Δεδομένου ότι δεν έχουν διαβιβασθεί πληροφορίες όσον αφορά τα πλοία που έχουν επανακαταμετρηθεί σε GT μετά την έναρξη του ΠΠΠ IV, οι στόχοι όσον αφορά τους GT παραμένουν αμετάβλητοι.

>ΘΕΣΗ ΠIΝΑΚΑ>

β) Κατάσταση του στόλου

>ΘΕΣΗ ΠIΝΑΚΑ>

Σημείωση: Οι στόχοι για το τμήμα στόλου 4G1 έχουν αυξηθεί κατά την έναρξη του ΠΠΠ IV, προκειμένου να ληφθεί υπόψη η δυναμικότητα πλοίων που δεν είχαν παλαιότερα εγγραφεί σε νηολόγια. Η εγγραφή των πλοίων αυτών δεν έχει ακόμη ολοκληρωθεί και 400 περίπου αιτήσεις από σύνολο 1000 περίπου παραμένουν αδιεκπεραίωτες. Κατόπιν τούτου, στον πίνακα η δυναμικότητα για το τμήμα αυτό εμφανίζεται υποεκτιμημένη.

Οι έντονοι χαρακτήρες σημαίνουν ότι οι στόχοι έχουν υπερκαλυφθεί.

γ) Αλιευτική προσπάθεια

>ΘΕΣΗ ΠIΝΑΚΑ>

δ) Αθροιστικοί στόχοι αλιευτικής προσπάθειας

μονάδες σε '000 GT ημέρες και '000 kW ημέρες

>ΘΕΣΗ ΠIΝΑΚΑ>

4G2 Πελαγικά

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

4G3 Τράτες με προώστες χειρισμού των διχτυών

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

Ιταλία

Στην απόφαση ΠΠΠ IV για την Ιταλία, σε σημείωση του πίνακα στόχων αναφέρεται ότι τα στοιχεία πρέπει να αναθεωρηθούν υπό το πρίσμα των συμπερασμάτων ομάδας εργασίας συγκροτούμενης μεταξύ της Επιτροπής και των ιταλικών αρχών, για την αναθεώρηση των δεδομένων όσον αφορά το στόλο της Ιταλίας τα οποία κατά το χρόνο έκδοσης είχαν θεωρηθεί αναξιόπιστα.

Με βάση τα πορίσματα στα οποία κατέληξε η ομάδα εργασίας, το ιταλικό ΠΠΠ τροποποιήθηκε με την απόφαση αριθ. 2000/279/ΕΚ [9], της 30ής Μαρτίου 2000. Εντούτοις, πρέπει να σημειωθεί ότι, παρόλο που τα αναθεωρηθέντα αριθμητικά δεδομένα αποτελούν πολύ περισσότερο αξιόπιστη παρουσίαση του ιταλικού στόλου, πριν από το τέλος του έτους 2000 αναμένονται περαιτέρω αναθεωρήσεις.

[9] ΕΕ L 90, 12.04.2000, σ. 12.

α) Στόχοι δυναμικότητας

>ΘΕΣΗ ΠIΝΑΚΑ>

β) Κατάσταση του στόλου

Στον πίνακα που ακολουθεί παρατηρούνται σημαντικότατες αποκλίσεις για ορισμένα τμήματα στόλου μεταξύ των δεδομένων του νηολογίου και εκείνων τα οποία διαβιβάστηκαν από την Ιταλία. Αυτό συμβαίνει διότι στο κοινοτικό νηολόγιο δεν έχει ακόμη ολοκληρωθεί η κατάταξη των πλοίων στο σωστό τμήμα στόλου.

>ΘΕΣΗ ΠIΝΑΚΑ>

Οι έντονοι χαρακτήρες σημαίνουν ότι οι στόχοι έχουν υπερκαλυφθεί.

γ) Αλιευτική προσπάθεια

>ΘΕΣΗ ΠIΝΑΚΑ>

Κάτω Χώρες

Το 1999 η Επιτροπή κίνησε διαδικασία παράβασης κατά των Κάτω Χωρών για μη συμμόρφωση προς τους στόχους για την 31η Δεκεμβρίου 1996 οι οποίοι καθορίζονται με το ΠΠΠ ΙΙΙ (1992-1996). Η ενέργεια αυτή συνοδεύτηκε αμέσως από εμπεριστατωμένη εξέταση των ιστορικών δεδομένων για τον στόλο των Κάτω Χωρών και τις δυνατότητες και άλλων ευκαιριών αλιείας. Με βάση την ανάλυση αυτή, οι αρχές των Κάτω Χωρών ζήτησαν (i) την αναθεώρηση των στόχων για την 31 Δεκεμβρίου 1986 που καθορίζονται από το ΠΠΠ Ι και, κατά συνέπεια, την αναθεώρηση των στόχων που καθορίζονται στα ΠΠΠ ΙΙ-IV, και (ii) αύξηση των στόχων του πελαγικού τμήματος, προκειμένου να αξιοποιηθούν πρόσθετες ευκαιρίες αλιείας σε ύδατα τρίτων χωρών και σε διεθνή ύδατα.

Ήδη η Επιτροπή εξετάζει τα αιτήματα αυτά ενόψει τροποποίησης του ΠΠΠ IV για τις Κάτω Χώρες κατά το τελευταίο τρίμηνο του έτους 2000.

α) Στόχοι δυναμικότητας

Οι στόχοι για τα τμήματα στόλου 4J1 και 4J5 δεν ήταν δυνατόν να καθοριστούν κατά το χρόνο έκδοσης της απόφασης για το ΠΠΠ IV όσον αφορά τις Κάτω Χώρες, διότι δεν υπήρχαν αρκετές πληροφορίες προκειμένου να καταταχθούν τα μικρά πλοία σε εκείνα τα οποία χρησιμοποιούν παθητικά αλιευτικά μέσα και εκείνα τα οποία χρησιμοποιούν ενεργητικά αλιευτικά μέσα. Οι στόχοι αυτοί θα καθοριστούν όταν τροποποιηθεί η απόφαση για το ΠΠΠ IV, στη συνέχεια του τρέχοντος έτους.

>ΘΕΣΗ ΠIΝΑΚΑ>

β) Κατάσταση του στόλου

>ΘΕΣΗ ΠIΝΑΚΑ>

Οι έντονοι χαρακτήρες σημαίνουν ότι οι στόχοι έχουν υπερκαλυφθεί.

γ) Αλιευτική προσπάθεια

>ΘΕΣΗ ΠIΝΑΚΑ>

δ) Αθροιστικοί στόχοι αλιευτικής προσπάθειας

μονάδες σε '000 GT ημέρες και '000 kW ημέρες

>ΘΕΣΗ ΠIΝΑΚΑ>

4J2 Πελαγικές μηχανότρατες

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

4J3 Κόφτες > 221 kW

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

4J4 Ευρωκόφτες < 221 kW

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

Πορτογαλία

α) Στόχοι δυναμικότητας

Η Πορτογαλία διεβίβασε κατάλογο πλοίων τα οποία επανακαταμετρήθηκαν από την έναρξη του ΠΠΠ IV. Από αυτά, μόνο τα πλοία τα οποία ήσαν ενεργά την 1.1.1997 έχουν χρησιμοποιηθεί για τον υπολογισμό, για κάθε τμήμα στόλου, της μεταβολής της κατάστασης της 1.1.1997, που αποδίδεται σαφώς στη μεταβολή μονάδων από ΚΕΟΧ σε ΚΟΧ (GT). Οι στόχοι για την 31.12.1996 έχουν αναπροσαρμοσθεί κατά το αυτό ποσοστό και οι στόχοι για την 31.12.2001 έχουν επανυπολογισθεί ανάλογα.

>ΘΕΣΗ ΠIΝΑΚΑ>

β) Κατάσταση του στόλου

>ΘΕΣΗ ΠIΝΑΚΑ>

γ) Αλιευτική προσπάθεια

>ΘΕΣΗ ΠIΝΑΚΑ>

Ηνωμένο Βασίλειο

α) Στόχοι δυναμικότητας

Το Ηνωμένο Βασίλειο έχει διαβιβάσει κατάλογο όλων των πλοίων των ενεργών την 1η Ιανουαρίου 1997, τα οποία έχουν επανακαταμετρηθεί σε ΚΟΧ (GT) μετά την εν λόγω ημερομηνία. Για κάθε τμήμα στόλου υπολογίστηκε η μεταβολή σε σχέση με την κατάσταση της 1.1.1997, που αποδίδεται σαφώς στη μεταβολή μονάδων από ΚΕΟΧ σε ΚΟΧ (GT). Οι στόχοι για την 31.12.1996 έχουν αναπροσαρμοσθεί κατά το αυτό ποσοστό και οι στόχοι για την 31.12.2001 έχουν ενανυπολογισθεί ανάλογα.

>ΘΕΣΗ ΠIΝΑΚΑ>

β) Κατάσταση του στόλου

>ΘΕΣΗ ΠIΝΑΚΑ>

Οι έντονοι χαρακτήρες σημαίνουν ότι οι στόχοι έχουν υπερκαλυφθεί.

γ) Αλιευτική προσπάθεια

>ΘΕΣΗ ΠIΝΑΚΑ>

δ) Αθροιστικοί στόχοι αλιευτικής προσπάθειας

μονάδες σε '000 GT ημέρες και '000 kW ημέρες

>ΘΕΣΗ ΠIΝΑΚΑ>

4N2 Πελαγικά: Τύπος αλιείας F1. Ρέγγα Βορείου Θαλάσσης

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

4N2 Πελαγικά: Τύπος αλιείας F2. Δυτικά πελαγικά

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

4N2 Πελαγικά: Τύπος αλιείας F3. Ατλαντοσκανδιναβική ρέγγα

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

4N2 Πελαγικά: Τύπος αλιείας F4. Προσφυγάκι

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

4N3 Τράτα με προώστες χειρισμού των διχτυών: Τύπος αλιείας F1. Πλατύψαρο IV

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

4N3 Τράτα με προώστες χειρισμού των διχτυών: Τύπος αλιείας F2. Πλατύψαρο VII, VI

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

4N4 Βυθότρατες, γρι-γρι, σκάφη αλιείας αστακού

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

4N8 Ανοικτής θάλασσας

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

Σουηδία

Προκειμένου να ληφθεί υπόψη η μετατροπή από αλιεία για βιομηχανική κατανάλωση προς αλιεία για ανθρώπινη κατανάλωση όσον αφορά κάποιο πλήθος πλοίων, η Σουηδία ζήτησε τη μεταφορά δυναμικότητας από τους στόχους για τις μηχανότρατες βυθού σε εκείνους για τις πελαγικές μηχανότρατες. Δεδομένου ότι οι γενικοί στόχοι του ΠΠΠ παραμένουν ανεπηρέαστοι και ότι η μεταβολή θα είχε ως αποτέλεσμα την καλύτερη ποιότητα προϊόντος και τη βελτιωμένη χρησιμοποίηση πόρων, η απόφαση ΠΠΠ IV για τη Σουηδία τροποποιήθηκε με την απόφαση αριθ. 1999/446/ΕΚ [10], της 14ης Ιουνίου 1999.

[10] ΕΕ L 175, 10.07.1999, σ. 63.

α) Στόχοι δυναμικότητας

Η Σουηδία διεβίβασε κατάλογο πλοίων τα οποία έχουν επανακαταμετρηθεί από την έναρξη του ΠΠΠ IV. Από αυτά, μόνο τα πλοία τα οποία ήσαν ενεργά την 1.1.1997 έχουν χρησιμοποιηθεί για τον υπολογισμό, για κάθε τμήμα στόλου, της μεταβολής της κατάστασης της 1.1.1997, που αποδίδεται σαφώς στη μεταβολή μονάδων από ΚΕΟΧ σε ΚΟΧ (GT). Οι στόχοι για την 31.12.1996 έχουν αναπροσαρμοσθεί κατά το αυτό ποσοστό και οι στόχοι για την 31.12.2001 έχουν επανυπολογισθεί ανάλογα.

>ΘΕΣΗ ΠIΝΑΚΑ>

β) Κατάσταση του στόλου

>ΘΕΣΗ ΠIΝΑΚΑ>

Οι έντονοι χαρακτήρες σημαίνουν ότι οι στόχοι έχουν υπερκαλυφθεί.

γ) Αλιευτική προσπάθεια

>ΘΕΣΗ ΠIΝΑΚΑ>

d) Αθροιστικοί στόχοι αλιευτικής προσπάθειας

μονάδες σε '000 GT ημέρες και '000 kW ημέρες

>ΘΕΣΗ ΠIΝΑΚΑ>

4M4 Μηχανότρατες βυθού

GT ημέρες ('000)

>ΑΝΑΦΟΡΑ ΣΕ ΓΡΑΦΗΚΟ>

// kW day ('000)s

>ΑΝΑΦΟΡΑ ΣΕ ΓΡΑΦΗΚΟ>

Φινλανδία

Μετά την υποβολή από τις αρχές της Φινλανδίας νέων δεδομένων όσον αφορά τη σύσταση του στόλου, ήταν αναγκαία η εισαγωγή ήσσονος σημασίας διορθώσεων στην κατανομή πλοίων στα τμήματα στόλου. Κατόπιν τούτου, η απόφαση ΠΠΠ IV για τη Φινλανδία τροποποιήθηκε με την απόφαση αριθ. 1999/448/ΕΚ της Επιτροπής [11], της 14ης Ιουνίου 1999.

[11] ΕΕ L 175, 10.07.1999, σ. 68.

α) Στόχοι δυναμικότητας

Η Φινλανδία διεβίβασε κατάλογο πλοίων τα οποία έχουν επανακαταμετρηθεί από την έναρξη του ΠΠΠ IV. Από αυτά, μόνο τα πλοία τα οποία ήσαν ενεργά την 1.1.1997 έχουν χρησιμοποιηθεί για τον υπολογισμό, για κάθε τμήμα στόλου, της μεταβολής της κατάστασης της 1.1.1997, που αποδίδεται σαφώς στη μεταβολή μονάδων από ΚΕΟΧ σε ΚΟΧ (GT). Οι στόχοι για την 31.12.1996 έχουν αναπροσαρμοσθεί κατά το αυτό ποσοστό και οι στόχοι για την 31.12.2001 έχουν επανυπολογισθεί ανάλογα.

>ΘΕΣΗ ΠIΝΑΚΑ>

β) Κατάσταση του στόλου

>ΘΕΣΗ ΠIΝΑΚΑ>

γ) Αλιευτική προσπάθεια

Δεν διαβιβάσθηκαν δεδομένα σχετικά με την αλιευτική προσπάθεια.

Συμπεράσματα

Κατά την πρώτη τριετία του ΠΠΠ IV, ο κοινοτικός στόλος μειώθηκε κατά 82 439 ΚΟΧ (GT) και κατά 447 148 kW, που αντιπροσωπεύουν μειώσεις της δυναμικότητάς του περίπου κατά 4% και κατά 5,6% αντίστοιχα. Την 1η Ιανουαρίου 2000, ο κοινοτικός στόλος ήταν ήδη σε επίπεδο κατά 17% χαμηλότερο σε σχέση με τους τελικούς στόχους του ΠΠΠ IV από άποψη χωρητικότητας και κατά 6% κάτω των τελικών στόχων του ΠΠΠ IV από άποψη ισχύος.

Τα αριθμητικά αυτά δεδομένα φαίνεται ότι επιβεβαιώνουν την επιτυχία του ΠΠΠ όσον αφορά τη μείωση της δυναμικότητας του στόλου. Όμως, εξέταση περισσότερο εκ του σύνεγγυς δείχνει ότι οι μειώσεις επιτεύχθηκαν λόγω του ότι ορισμένα κράτη μέλη υπερέβαλαν σημαντικά τις μειώσεις που ζητήθηκαν από το ΠΠΠ ενώ άλλες δεν κατέστη δυνατό να επιτύχουν τις μειώσεις που τέθηκαν ως στόχοι με σημαντικά περιθώρια. Τα κράτη μέλη τα οποία υπερέβαλαν τις ζητηθείσες μειώσεις πιθανότατα ενθαρρύνθηκαν από παράγοντες άλλους από τους στόχους του ΠΠΠ ενώ εκείνα τα οποία δεν κατέστη δυνατόν να επιτύχουν τις ζητηθείσες μειώσεις αγνόησαν ευρέως τους στόχους του ΠΠΠ.

Οι λόγοι σχετικά έχουν εκτενώς συζητηθεί κατά την πρόσφατα δημοσιευθείσα έκθεση που διαβιβάστηκε από την Επιτροπή στο Συμβούλιο για την κατάρτιση ενδιάμεσης επισκόπησης του ΠΠΠ ΙV [12]. Οι μειώσεις που ζητήθηκαν από το ΠΠΠ ΙV ήσαν τόσο συγκρατημένες (περίπου 3% της δυναμικότητας σε περίοδο 5 ετών) ώστε ο κοινοτικός στόλος στο σύνολό του ήταν ήδη εντός των τελικών στόχων πριν από την έναρξη του προγράμματος. Είναι βέβαιο ότι η μείωση κατά 3% της δυναμικότητας εντός του χρονικού διαστήματος των 5 ετών δεν θα ήταν επαρκής προκειμένου να αντισταθμίσει αυξήσεις της αλιευτικής προσπάθειας λόγω τεχνολογικής προόδου κατά το αυτό χρονικό διάστημα και πρέπει να αντιπαραβληθεί προς την επιστημονικού επιπέδου συμβουλή ότι ήδη στον ευρωπαϊκό στόλο υφίσταται υπερβάλλουσα δυναμικότητα περίπου κατά 40%.

[12] COM(2000)272 τελικό, 10.5.2000

Στο πλαίσιο αυτό παρουσιάζει ήδη ενδιαφέρον να σημειωθεί ότι, με εξαίρεση την Ιταλία και την Ελλάδα, οι χώρες που επιλέγουν να επιτύχουν τους στόχους τους καθαρά από άποψη δυναμικότητας έχουν επιτύχει τους στόχους τους σε όλα τα τμήματα στόλου ενώ όλες οι χώρες οι οποίες επέλεξαν να μειώσουν την δραστηριότητα καθώς και τη δυναμικότητα απέτυχαν όλες όσον αφορά τους στόχους δυναμικότητας σε ένα ή περισσότερα τμήματα στόλου. Επιπλέον, παραμένουν ορισμένες αμφιβολίες όσον αφορά την αποτελεσματικότητα των συστημάτων με τα οποία καταβάλλεται η προσπάθεια προκειμένου να ενθαρρυνθεί η πραγματική και μόνιμη μείωση της δραστηριότητας σε διάφορες από τις εν λόγω χώρες.

Ενώ δεν φαίνεται ότι για το μείζον μέρος των μειώσεων της δυναμικότητας του στόλου κατά τα τελευταία έτη η ευθύνη αποδίδεται στα ΠΠΠ, η επιλεξιμότητα για δημόσια ενίσχυση με σκοπό την ανανέωση και τον εκσυγχρονισμό του αλιευτικού στόλου στο πλαίσιο του χρηματοδοτικού μέσου για τον προσανατολισμό της αλιείας αποτελεί κίνητρο πλήρωσης των στόχων τουλάχιστον για ορισμένα κράτη μέλη.

Το γεγονός αυτό καθιστά τη μέτρηση και τον έλεγχο της δυναμικότητας του στόλου σημαντικότατη. Από τα αποτελέσματα που παρουσιάζονται στην παρούσα έκθεση καθίσταται εμφανές ότι η συνοχή μεταξύ των δεδομένων του κοινοτικού αλιευτικού νηολογίου και εκείνων των εθνικών νηολογίων βελτιώνεται χωρίς με κανέναν τρόπο να έχει φθάσει σε επίπεδα τελειότητας. Καθώς τα κράτη μέλη αναλαμβάνουν μεγαλύτερη ευθύνη για τη σύγκληση αυτή διαθέτοντας άμεση πρόσβαση στο κοινοτικό νηολόγιο μέσω της εφαρμογής FRONT, αναμένονται περαιτέρω βελτιώσεις.

Πρόβλημα σημαντικότερο αποτελεί η μέτρηση της ίδιας της δυναμικότητας. Από την άποψη αυτή εμφανές στην παρούσα έκθεση είναι το πρόβλημα της σύγκρισης χωρητικότητας στόλου προς τους στόχου του ΠΠΠ, δεδομένου ότι προοδευτικά ο στόλος επανακαταμετριέται. Επίσης υπάρχουν ολιγότερο εμφανή αλλά ενδεχομένως περισσότερο δυσχερή προβλήματα τα οποία συνδέονται προς τη μέτρηση και τον έλεγχο της ισχύος των σκαφών. Το γεγονός ότι μεταβολή της δυναμικότητας κατά 1% είναι δυνατό να σημαίνει διαφορά μεταξύ επιλεξιμότητας ή μη επιλεξιμότητας για δημόσια ενίσχυση με σκοπό τον εκσυγχρονισμό και την ανανέωση καθιστά σαφή τη σημασία που έχει η διασφάλιση αξιόπιστης μέτρησης δυναμικότητας.